13. mai

13. mai on Gregoriuse kalendri 133. (liigaastal 134.) päev. Juliuse kalendri järgi 30. aprill (1901–2099). 1790 – Balti laevastik Vassili Tšitšagovi juhtimisel võitis Tallinna merelahingus Rootsi laevastikku. Rootsi laevastik jäi Tallinna reidile laevu parandama kuni 25. maini, mil sai kuningalt käsu sõita Suursaare juurde. 1847 – Eesti- ja Liivimaal keelati lõplikult välismaise raha kasutamine. 1900 – Tallinnas Toompeal pühitseti sisse Aleksander Nevski katedraal. 1921 – Tallinnas pandi Narva ja Pärnu maanteel konkade asemel liikuma mootortrammid. 1923 – Eesti Rahva Muuseum avas uksed Raadi mõisa härrastemajas. 1936 – siseminister Kaarel Eenpalu avas Tallinnas Kodumajanduskoja, esinaiseks valiti Linda Eenpalu. 1937 – Austria saadik Heinrich Schmid esitas oma volitused riigivanem Konstantin Pätsile. 1981 – toimus kohtuprotsess Haapsalu kooliõpilaste üle. 1989 – Tallinnas algas 14. maini kestnud I Balti assamblee, mille korraldasid Eestimaa Rahvarinne, Läti Tautas Fronte ja Leedu Sajudis. 0460 – Portus Ilicantuses (Santa Polas) asuv Rooma laevastik hävitati Cartagena lahingus Põhja-Aafrikast tulnud vandaalide poolt. 1830 – Riobambas kuulutati välja Ecuadori iseseisvus Suur-Kolumbiast, ka Venezuela lahkus liitriigist. 1846 – Ameerika Ühendriigid kuulutasid Mehhikole sõja pärast seda, kui esimene lahing Palo Alto lähedal oli juba lõppenud. 1909 – Milanos anti start esimesele Giro d’Italiale. 1933 – Vidkun Quisling asutas Norras fašistliku partei Nasjonal Samlingi. 1940 – Suurbritannia peaminister Winston Churchill pidas Briti parlamendi ees oma verd, higi ja pisaraid kõne. 1940 – Vene-Ameerika leiutaja Igor Sikorski tegi esimese vabalennu oma kopteril Sikorsky VS-300. See oli esimene ühe põhirootori ja ühe sabarootoriga kopter, milline on tänapäevani levinuim kopteritüüp. 1943 – Teine maailmasõda: Hans-Jürgen von Arnimi juhitud Väegrupp Afrika kapituleerumisega Tunises lõppes teljeriikide Põhja-Aafrika kampaania. Ligi 250 000 Saksa ja Itaalia sõdurit võeti sõjavangi. 1981 – Roomas Püha Peetri väljakul tulistas 23-aastane türklane Mehmet Ali Agca paavst Johannes Paulus II-t. Neljast lasust kaks tabasid paavsti, kes sai raskelt vigastada. 2005 – Andijoni veresaun: Usbekistani siseministeeriumi ja riikliku julgeolekuteenistuse väed avasid tule Fergana orus Andijonis meelt avaldanud inimeste pihta.  Pikemalt artiklis Sündinud 13. mail 1840 – Alphonse Daudet, prantsuse kirjanik 1882 – Georges Braque, prantsuse kunstnik 1886 – Voldemar Rieberg, Eesti ja Saksa sõjaväelane 1907 – Daphne du Maurier, inglise kirjanik 1924 – Jaan Rebane, eesti filosoof 1925 – Eldor Renter, eesti teatrikunstnik 1930 – Veljo Käsper, eesti filmilavastaja 1930 – Erik Moseholm, taani džässmuusik ja helilooja 1937 – Roger Zelazny, ameerika kirjanik 1939 – Harvey Keitel, ameerika näitleja 1941 – Ritchie Valens, ameerika laulja 1947 – Stephen R. Donaldson, ameerika kirjanik 1950 – Stevie Wonder, ameerika pime muusik 1954 – Johnny Logan, iiri laulja, laulukirjutaja 1961 – Dennis Rodman, ameerika korvpallur 1967 – Peeter Tišler, eesti kergejõustiklane ja kergejõustikujuht 1975 – Evelin Samuel, eesti laulja 1977 – Samantha Morton, inglise näitleja 1981 – Rebecca Liljeberg, rootsi näitleja 1994 – Heinrich-Donatus, Schaumburg-Lippe prints 1986 – Robert Pattinson, inglise näitleja 1993 - Romelu Lukaku, Belgia jalgpallur  Pikemalt artiklis Surnud 13. mail 1916 – Šolem Alejchem, jidišikeelne juudi kirjanik 1930 – Fridtjof Nansen, norra teadlane, riigimees ja maadeavastaja 1956 – Aleksandr Fadejev, vene kirjanik 1961 – Gary Cooper, ameerika filminäitleja 1998 – Boris Levin, eesti majandusteadlane 2006 – Helga Aumere, eesti muusikateadlane 2019 – Doris Day, Ameerika Ühendriikide näitleja, laulja ja loomaõiguste aktivist 2019 – Uno Maasikas, eesti ajakirjanik 2024 – Endel Kiisa, eesti motosportlane ... Eestis – Õie, Õile, Õili, Õilme 2010 – päeva kõrgeim õhutemperatuur Tallinnas (+26 °C). Ivar Leimus, Mauri Kiudsoo, Gunnar Haljak. Sestertsist sendini. Ajaloomuuseum, 2018, lk. 144. Eesti ajalugu: kronoloogia. 2007. Koostanud Sulev Vahtre. Teine trükk. Kirjastus Olion. Lk 160 Eesti ajalugu: kronoloogia. 2007. Koostanud Sulev Vahtre. Teine trükk. Kirjastus Olion. 1981 Pope John Paul II shot history.com В Таллинне сегодня побит исторический рекорд тепла, Postimees, 13.05.2010